Europese kabeljou

Europese kabeljou (Engels: Cod, Frans: Morue) is die gewone naam vir die genus Gadus van die visse, wat behoort aan die familie Gadidae, en ook gebruik word vir 'n aantal ander visse soos Kabeljou. Kabeljou is 'n gewilde kossoort met 'n matige geur, lae vet inhoud en digte wit vlees wat maklik verwerk word en goeie raklewe het. Kabelkjoulewers word verwerk om lewertraan, 'n belangrike bron van Vitamien A, Vitamien D en omega-3 vetsure, te produseer.The World's Healthiest Foods , Cod , Besoek op 5 Mei 2007UC Berkeley Wellness letter.com , Cod Liver Oil , Besoek op 5 Mei 2007

In die Verenigde Koninkryk is Atlantiese kabeljou een van die algemeenste soorte vis, saam met skelvis en skol wat in vis-en-tjips gebruik word. Dit is ook gewild in Portugal waar dit as deel van die nasionale kookkuns dien.

 Spesies in die genus Gadus 
duimnael|links|Atlantiese kabeljou, Gadus morhua in Atlanterhavsparken, Ålesund, Noorweë
duimnael|links|Pasifiese kabeljou, Gadus macrocephalus
In die verlede is 'n groot aantal spesies in die genus Gadus geklassifiseer. Meeste daarvan word egter nou in ander genera geklassifiseer of word gesien as vorms van een van drie spesies.  Moderne taksonomie erken dan slegs drie spesies in die genus:
 Atlantiese kabeljou, Gadus morhua
 Pasifiese kabeljou, Gadus macrocephalus
 Groenlandkabeljou, Gadus ogac

Atlantiese kabeljou is gewoonlik grys-groen, maar kan ook en rooi-bruin wees afhangende van die vis se habitat. Die vis se gemiddelde massa is 4,5—11,3 kg, maar voorbeelde van tot 90 kg is al waargeneem. Kabeljou eet weekdiere, krappe, garnale en ander skaaldiere, stervisse, wurms, pylinkvis, en kleiner visse. Sommige migreer in die winter suid om te broei. 'n Groot wyfievis lê tussen twee en elf miljoen eiers in die middel van die see — waarvan slegs 'n klein hoeveelheid oorleef.Department of Fisheries and Oceans, Canada, Atlantic cod, Besoek op 5 Mei 2007

Pasifiese kabeljou, wat ook as “Ware Kabeljou” bekendstaan, word noord van Oregon langs die hele weskus van Kanada in die Stille Oseaan aangetref. Dit is soortgelyk aan Atlantiese kabeljou en is bruin tot grys op die rug, ligter op die sye met 'n grys tot wit buiken het die tipiese kenvoeldraad van ander kabeljoue. Die Pasifiese kabeljou is tipies 60 cm lank en weeg tussen 2,5 en 3,6 kg.Fish & Seafood Online, Agriculture and Agri-Food Canada , Pacific Cod , Besoek op 5 Mei 2007

Die derde vis wat as 'n soort kabeljou beskou word is Groenlandkabeljou wat voorkom van Port Barrow, Alaska tot by Wes-Groenland; suid langs die Kanadese kus tot by die Miramichi, Golf van Sint-Laurens en Kaap-Breton-eiland met 'n afgesonderde bevolking in die Witsee. Groenlandkabeljou leef gewoonlik naby die kus in water minder as 200 m diep en word selde in die diep see ver van die kus aangetref. Visse van 5 tot 6 jaar bereik lengtes van omtrent 50 cm. Groenlandkabeljou word selde ouer as 9 jaar oud en word nie sommer langer as 60 cm nie.FOOD AND AGRICULTURE ORGANIZATION OF THE UNITED NATIONS, Gadus ogac  Richardson, 1836, Besoek op 5 Mei 2007

Al hierdie spesie het 'n oorvloed van gewone en kommersiële name wat in in Engels meestal die woord "cod" bevat. Verskillende gewone name is in verskillende plekke of op verskillende tye vir dieselfde spesies gebruik.

 Verwante spesies wat kabeljou genoem word 
 Wetenskaplike naam  Naam in Engels   Naam in Nederlands   Naam in AfrikaansArctogadus glacialis  Arctic cod     Arctogadus borisovi  East Siberian cod      Eleginus gracilis  Saffron cod    Oostelijke nawaga  Boreogadus saida  Polar cod    Arctische kabeljauw  Lotella rhacina  Rock cod      Trisopterus minutus  Poor cod  Dwergbolk   Melanonus gracilis  Pelagic cod      Lepidion microcephalus  Small-headed cod of Long-finned cod     Guttigadus globosus  Tadpole cod    Vorskwabben  Euclichthys polynemus  Eucla cod   Kabeljauw van Eucla   Kabeljou van Eucla

duimnael|links|Kabeljou posseël, Newfoundland
Kabeljou of skelvis, of in Engels die woord Cod, vorm deel van die gewone naam van baie ander vissoorte wat nie meer in die genus Gadus geklassifiseer word nie. Baie van die spesies is lede van die familie Gadidae, en verskeie is vroeër in die genus Gadus geklassifiseer; ander is lede van drie verwante families wat die woord kabeljou bevat: die  diepseeskelvisse, Moridae (ongeveer 100 spesies); die wurmpaling, Muraenolepididae (4 spesies); en die kabeljou van Eucla, Euclichthyidae (1 spesie). Die familie Ranicipitidae (Nederlands: vorskwabben, Engels: tadpole cod ) is in Gadidae opgeneem.

Spesies in die orde Gadiformes wat baie keer in Engels as Cod beskryf word sluit in die Nederlandse name en waar beskikbaar Afrikaans word ook aan gegee in die tabel na regs. In Engels het ander verwante visse gewone name wat van cod afgelei is soos codling, codlet of tomcod. (Codling word ook vir jong kabeljou gebruik.)

 Onverwante spesies wat kabeljou genoem word 
In Suid-Afrika en Namibië verwys kabeljou gewoonlik na:  
argyrosomus coronus (Benguelakabeljou),
argyrosomus inodorus  (Silwerkabeljou)
argyrosomus japonicus (Boerkabeljou)
argyrosomus thorpei (Stompstertkabeljou)

Ander spesies wat as kabeljou beskryf word sluit in aethaloperca rogaa (Rooibek-kabeljou Engels: Redmouth  groper), en argyrosomus hololepidotus.SuidAfrika.nl, Woordenboek K , Besoek op 6 Mei 2007uBioPortal , Kabeljou , Besoek op 6 Mei 2007 'n Volledige lys "kabeljoue" word in die tabel onder vertoon.FishBase, met Kabeljou as soek term gee:List of Common Names with kabeljou, Besoek op 6 Mei 2007

	Gewone naam in Afrikaans	  	Wetenskaplike naam   Aarbei-klipkabeljou   Cephalopholis spiloparaea  Aartappel-baars Epinephelus tukula  Balk-klipkabeljou   Serranus novemcinctus  Bandiet-klipkabeljou   Epinephelus octofasciatus  Bloustreep-klipkabeljou   Cephalopholis formosa  Boggel-klipkabeljou   Cromileptes altivelis  Bruinbalk-klipkabeljou   Cephalopholis boenak  Bruinspikkel-klipkabeljou   Epinephelus chlorostigma  Donkervin-klipkabeljou   Cephalopholis urodeta  Eenkol-klipkabeljou   Epinephelus melanostigma  Geelpensklipkabeljou   Epinephelus marginatus  Geelstert-klipkabeljou Epinephelus flavocaeruleus  Gespikkelde-klipkabeljou   Epinephelus magniscuttis  Gevlekte klipkabeljou   Epinephelus fuscoguttatus  Gladde klipkabeljou   Dermatolepis striolata  Goue klipkabeljou   Cephalopholis aurantia  Grootkol-klipkabeljou   Epinephelus macrospilos  Halfmaan-klipkabeljou   Epinephelus rivulatus  Harlekyn-klipkabeljou   Cephalopholis polleni  Heuningkoek-klipkabeljou   Epinephelus merra  Kabeljou   Argyrosomus hololepidotus  Boerkabeljou   Argyrosomus japonicus  Kabeljou   Argyrosomus inodorus  Benguelakabeljou   Argyrosomus coronus  Katgesigklipkabeljou   Epinephelus andersoni  Kolstreep-klipkabeljou   Epinephelus poecilonotus  Kontoer-klipkabeljou   Epinephelus morrhua  Koraalklipkabeljou   Cephalopholis miniata  Luiperd-klipkabeljou   Cephalopholis leopardus  Luiperdkabeljou   Plectropomus pessuliferus  Malabar-klipkabeljou   Epinephelus malabaricus  Marmer-luiperdkabeljou   Plectropomus punctatus  Maskering-klipkabeljou   Epinephelus polyphekadion  Middelwater-klipkabeljou   Epinephelus undulosus  Netvin-klipkabeljou   Epinephelus miliaris  Oranjekol-klipkabeljou Epinephelus coioides  Pou-klipkabeljou   Cephalopholis argus  Rooibalk-klipkabeljou   Epinephelus fasciatus  Rooibek-kabeljou   Aethaloperca rogaa  Rooipunt-klipkabeljou   Epinephelus retouti  Rooirand-klipkabeljou   Gracila albomarginata  Seskol-klipkabeljou   Cephalopholis sexmaculata  Skeweband-klipkabeljou   Epinephelus radiatus  Slankklipkabeljou   Anyperodon leucogrammicus  Slym-klipkabeljou   Epinephelus tauvina  Snorbaardklipkabeljou   Epinephelus chabaudi  Stompstertkob Argyrosomus thorpei  Stompstert-klipkabeljou   Epinephelus areolatus  Stompstert-luiperdkabeljou   Plectropomus areolatus  Strepiekol-klipkabeljou   Epinephelus longispinis  Swartsaal-luiperdkabeljou  Plectropomus laevis  Swartvin-klipkabeljou Cephalopholis nigripinnis  Tamatie-klipkabeljou   Cephalopholis sonnerati  Tierklipkabeljou   Epinephelus posteli  Viersaal-klipkabeljou   Epinephelus spilotoceps  Witkol-klipkabeljou   Epinephelus coeruleopunctatus  Witrand-klipkabeljou   Epinephelus albomarginatus  Witspikkel-klipkabeljou   Epinephelus hexagonatus  Witstrepie-klipkabeljou   Epinephelus ongus  Witvlek-klipkabeljou   Epinephelus multinotatus

.
Die Engelse woord cod word ook gebruik vir Maccullochella peelii peelii (Murray cod), Maccullochella ikei (Eastern freshwater cod), Maccullochella peelii mariensis (Mary River cod), Maccullochella macquariensis (Trout cod), Oxyeleotris lineolatus (Sleepy cod), Parapercis colias (Blue cod), Nototheniidae familie (cod icefish family), insluitend: Paranotothenia microlepidota (Black cod), Paranotothenia magellanica (Maori cod) en Dissostichus mawsoni (Antarctic cod).

Verder behoort byna alle spesies wat as coral cod, reef cod of rock cod beskryf word aan die orde Perciformes. Twee uitsonderings sluit in Australasiese red rock cod, wat aan die orde Scorpaeniformes behoort en die vis wat in Nieu-Seeland as rock cod of soft cod bekend staan, Lotella rhacina.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Verwysings 

Kategorie:Beenvisse